7 Oktober is die 280ste dag van die jaar in die Gregoriaanse kalender (281ste in skrikkeljare). Daar volg nog 85 dae in die res van die jaar. 1272 – Pous Gregorius X bevestig die regte van Jode in 'n pouslike bul. 1391 – Pous Bonifatius IX verklaar Sint Birgitta van Swede heilig. 1571 – Die Ottomaanse Ryk word vir die eerste keer in 'n geveg deur die Christelike Weste verslaan, toe 'n vloot wat deur Don Johan van Oostenryk gelei is, die Ottomaanse vloot naby die golf van Korinte tydens die Slag van Lepanto verslaan. 1595 – Pous Clemens VIII publiseer die bul Ex Supernae Dispositionis Arbitro waarin die Universiteit van Mexiko gestig word. 1624 – Pous Urbanus VIII stel drie nuwe kardinale aan, waaronder Antonio Barberini senior, sy broer. 1647 – Pous Innocentius X stel sewe nuwe kardinale aan, waaronder Fabrizio Savelli, aartsbiskop van Salerno. 1919 – KLM word gestig. 1949 – Die Duitse Demokratiese Republiek (DDR) word in Oos-Berlyn in die lewe geroep. 1956 – Pous Pius XII verklaar Pous Innocentius XI salig. 1959 – Die Sowjet-ruimtetuig Luna 3 neem die eerste foto's van die agterkant van die Maan. 1985 – Die passasierskip Achille Lauro word in die Middellandse See deur Palestynse Bevrydingsfront-terroriste gekaap, terwyl dit vanaf Alexandria na Port Said onderweg is. 2000 – Henri van Luxemburg word Groothertog van Luxemburg nadat sy pa, Jean, vrywillig afstand van die troon doen. 2001 – Die Verenigde State se inval van Afghanistan begin teen 16:30 UCT met 'n lugaanval op die Taliban en Al-Kaïda. 2003 – Die inwoners van Kalifornië vervang in 'n stemming die sittende goewerneur, Gray Davis, met die filmster Arnold Schwarzenegger.